open-index/open-wikipedia-markdown huggingface dataset:
Mindaugas Julius Bloznelis

**Mindaugas Julius Bloznelis** (1923 m. lapkričio 28 d., Merkinė – 2015 m. lapkričio 8 d., Vilnius) – Lietuvos antisovietinio ir antinacinio pasipriešinimo veikėjas, inžinierius elektrikas, technologijos mokslų daktaras.

## Biografija
1941 m. Birželio sukilimo dalyvis. 1942–1945 m. balandžio mėn. studijavo Vytauto Didžiojo universiteto Technologijų fakultete; dalyvavo LF antinaciniame pasipriešinime, vienas 1944 m. pab. įkurtos nelegalios organizacijos „Lietuvos išlaisvinimo taryba“ steigėjų ir vadovų. 1945 m. balandį suimtas, iki 1954 m. kalintas. Nuo 1954 m. gyveno tremtyje Magadane. 1958 m. grįžo į Lietuvą. 1963 m. baigė Visasąjunginį neakivaizdinį politechnikos institutą Maskvoje. 1975 m. technikos mokslų kandidatas.

1964–1970 m. dėstė Kauno politechnikos institute, 1990–1994 m. Vytauto Didžiojo universitete. 1973–1990 m. dirbo Energetikos institute, tyrė dirbtinį intelektą. 10 išradimų autorius.

1989 m. dalyvavo atkuriant Lietuvių katalikų mokslų akademiją, 1992–1997 m. jos centro valdybos mokslinis sekretorius, nuo 1998 m. Kauno skyriaus pirmininkas. 1989 m. įkūrė Lietuvos politinių kalinių bendriją „Kolyma” ir buvo jos pirmininkas iki 2007 m. birželio. 1990 m. JAV fondo lietuviškai kultūrai ugdyti „Į Laisvę“ Lietuvos filialo steigėjas, valdybos narys. Nuo 2001 m. rezistencinio paveldo bendrijos „Atmintis” vadovas.

Parašė knygas „Lietuvos išlaisvinimo taryba” (1997 m.), „Adelė Dirsytė: gyvenimas ir darbai” (2003 m.), „Neramūs metai” (2007 m.), „Lietuvių frontas” (2008 m. pirmoji dalis, 2012 m. antroji dalis) ir kt. 1994 m. su kitais atkūrė žurnalą „Naujoji Romuva”. 1990 m. kartu su Petru Plumpa ir Arimantu Raškiniu atkūrė katalikų savaitraštį „XXI amžius“, redagavo šio savaitraščio pirmuosius numerius.

Sutuoktinė Kamilė Laimutė Bloznelienė, vaikai Laima Bloznelytė-Plėšnienė ir Mindaugas Petras Bloznelis.

## Šaltiniai

## Nuorodos
*
Laima Bloznelytė-Plėšnienė

**Laima Bloznelytė-Plėšnienė** (g. 1961 m. gegužės 11 d. Kaune) – Lietuvos gydytoja onkologė, chirurgė, habilituota biomedicinos mokslų daktarė.

## Biografija
1988 m. baigė Kauno medicinos institutą. 1997 m. habilituota biomedicinos mokslų daktarė.

Nuo 1988 m. dirba Lietuvos onkologijos centre (LOC). 1993 m. jos iniciatyva LOC įkurta Lazerinės ir fotodinaminės terapijos laboratorija, nuo 1997 m. jos vadovė. Dar dirba 1995 m. įkurtoje savo Lazerių chirurgijos klinikoje Vilniuje. Nuo 1996 m. Vilniaus universiteto dėstytoja. 2011 m. profesorė Klaipėdos universitete.Nuo 2012 m. profesorė Lietuvos edukologijos universitete. 

Nuo 2011 m. Vilniaus universiteto Onkologijos instituto (VUOI) III-o onkochirurgijos skyriaus Lazerinės ir fotodinaminės terapijos poskyrio vyr. ordinatorė (gydytoja chirurgė (onkologė)).

Tėvas Mindaugas Julius Bloznelis, motina Kamilė Laimutė Bloznelienė, brolis Mindaugas Petras Bloznelis.

## Mokslinė veikla
Mokslinio darbo svarbiausia sritis – fotodinaminis gydymas, lazerinė chirurgija, onkodermatologija, galvos ir kaklo navikų chirurgija, sensibilizuotų navikų terapija, piktybinių navikų diagnostika.                                1989 m. pirmoji Lietuvoje ir buvusioje TSRS klinikoje pritaikė fotodinaminę terapiją (FDT) ir sukūrė naujų jos metodikų: gamadinaminį gydymą, intraarterinę FDT, melanomos FDT, 1991 m. pritaikė selektyvią fototermolizę, naudodama metalo garų lazerius.

Laima Bloznelytė-Plėšnienė priklauso Europos onkologų chirurgų draugijai, (ESSO) narė. Yra Lazerių chirurgijos ir medicinos tarptautinės akademijos narė,Lietuvos onkologų draugijos narė, Lietuvos lazerinės medicinos draugijos (LLMD) narė.

## Įvertinimas

* 2002 m. – Lietuvos mokslo premija už darbų ciklą „Fotosensibilizuota navikų terapija: fizikiniai, biocheminiai, ikiklinikiniai ir klinikiniai tyrimai (1986–2000 m.)“ (kartu su Algiu Petru Piskarsku, Ričardu Rotomskiu, Giedre Virgilija Streckyte, Benediktu Juodka, Vida Kirveliene, Liudvika Laima Griciūte, Konstantinu Povilu Valucku ir Janina Didžiapetriene).
* 2004 m. *LTV* projekte „*Daugiau saulės, daugiau šviesos*“ nominuota Lietuvos šviesuole, "Dvasios aristokrate"

## Šaltiniai

## Nuorodos
* Lazerinės ir fotodinaminės terapijos laboratorija
Mindaugas Petras Bloznelis

**Mindaugas Petras Bloznelis** (g. 1963 m. spalio 17 d. Kaune) – Lietuvos matematikas, habilituotas fizinių mokslų daktaras, profesorius.

## Biografija
Tėvas Mindaugas Julius Bloznelis, motina Kamilė Laimutė Bloznelienė, sesuo Laima Bloznelytė-Plėšnienė. 

1986 m. baigė Vilniaus universitetą. 2000 m. habilituotas fizinių mokslų daktaras.

Nuo 1986 m. Vilniaus universiteto dėstytojas, 2002–2008 m. Matematinės informatikos katedros vedėjas, nuo 2001 m. profesorius; 2002 m. Lietuvos mokslo premija (paskirta autorių kolektyvui: Mindaugas Bloznelis, Vigirdas Mackevičius, Eugenijus Manstavičius); 1999 m. gauta Humbolto stipendija mokslo tyrimams Vokietijoje.

## Mokslinė veikla
Darbai iš tikimybių teorijos, matematinės statistikos, atsitiktinių procesų teorijos ir atsitiktinių grafų teorijos. Nustatė stochastiškai tolydžiųjų procesų centrinės ribinės teoremos pakankamąsias sąlygas.
Po 1990 m. mokslinį darbą dirbo Bylefeldo, Frankfurto prie Maino, Helsinkio, Leideno, Poznanės, Stokholmo, Vienos universitetuose.

## Šaltiniai
Baranis

**Barãnis**  (, ) – miestas Vitebsko srityje, rytų Baltarusijoje, 9 km nuo Oršos. Išvystyta mašinų, lengvoji, maisto pramonė. 3 mokyklos, cerkvė (pastatyta 1993 m.). 

## Istorija

Minimas nuo 1518 m., kai Baranio kaimas (vėliau Senasis Baranis) priklausė kunigaikščiui Konstantinui Ostrogiškiui, nuo 1541 metų − jo sūnaus Konstantono Ostrogiškio nuosavybė. 1591 metų dokumentuose Baranės folvarkas minimas Kopysio dvaro žemių sudėtyje. 1598 metais Kopysės valdytojas Lietuvos Didžiosios kunigaikštystės etmonas Mikalojus Kristupas Radvila Našlaitėlis įkūrė Baranės kaimą, kur pervedė valstiečius iš Senojo Baranio.

XIX a. buvo Oršos apskrities Baranio valsčiaus centras. 1972 m. įgijo miesto teises.

## Šaltiniai
Belaaziorskas

**Belaaziòrskas**  (arba ***Belooziorskas***) – miestas pietvakarių Baltarusijoje, 27 km į pietryčius nuo Biarozos. Energetikos pramonė.

## Istorija

Įkurtas 1958 m. Nivkų kaimo vietoje kaip energetikų gyvenvietė. 1970 m. gavo miesto teises.

## Šaltiniai
Fasos slėnis

**Fasos slėnis** (, ) – kalnų slėnis Dolomitinių Alpių pietinėje dalyje, Avisijo aukštupyje, Trento provincijoje. Slėnį supa Selos grupės, Rozengarteno (Katinčo) ir Monconio grupės kalnai.

Gyventojai daugiausia kalba ladinų kalba. Fasos slėnis yra **Ladino di Fassa** regiono dalis (it. *Comunità di valle*). Nuo 1993 m. ladinų kalba yra Fasos slėnio administracine kalba. Priešmokyklinėse slėnio įstaigose italų ir ladinų kalbos naudojamos lygiais pagrindais. Pradinėse ir vidurinėse mokyklose ladinų kalba naudojama nuo XX a. dešimtojo dešimtmečio vidurio kaip mokymo kalba vieną valandą per savaitę ir kaip atskiras dalykas – dvi valandas per savaitę.

## Geografija

Avisijo žemupyje slėnis vadinamas Fleimso slėniu. Šie skirtingi pavadinimai išlikę iš viduramžių turtinių santykių, nes Fasos slėnis priklausė Brikseno vyskupystei, o Fleimso slėnis – Trento vyskupystei.

Svarbiausios slėnio gyvenvietės:
* Kanacėjus (ladinų kalba *Cianacèi*)
* Kampitelas (ladinų kalba *Ciampedèl*)
* Poca di Fasa (ladinų kalba *Poza*)
* Vigo di Fasa (ladinų kalba *Vich*)
* Moena (*Moéna*)

Slėnis priklauso žiemos sporto regionui Dolomiti Superski.

## Istorija ir legendos

Apie Fasos slėnio praeitį išliko daug legendų. Prieš rašytinės istorijos pradžią pagal Pietų Tirolio padavimus Fasos slėnyje buvo septynios bendruomenės. Jos nuolat patirdavo plėšikiškus antpuolius iš rytų per Fedajos perėją, kuriuos rengė „Marca Trevignana“ (sostinė Trevizas) gyventojai. Apie nuolatines kovas Fasos slėnyje su „treviziečiais“ arba „truzaniečiais“ sukurta gausybė legendų.

Bendruomenės sudarė gynybinę sąjungą ir pasikvietė samdinius, vadinamuosius „arimanus“ (*Arimannen*, pavadinimas rodo langobardų įtaką). Arimanai sumušė truzaniečius, mūšio vietą esanti dešinėje pusėje važiuojant iš Kanacėjaus pro Peniją link Fedajos. Iki šiol ši vieta vadinama *Pian Trevisan* arba *Cian Trujan*.

Arimanai stebėjo slėnio ribas mediniuose bokšteliuose (*ciasteles*) ir esant reikalui apie pavojų pranešdavo uždegdami signalines ugnis. Kadangi arimanai ir ilgą laiką esant taikai elgėsi plėšikiškai, gyventojų buvo pavadinti *latrones* (plėšikais), o tai patys arimanai laikė garbingu titulu.

Ankstyvaisiais viduramžiais slėnis buvo prijungtas prie Brikseno vyskupystės ir arimanai tapo nebereikalingi. Pasak legendos paskutiniuosius arimanus netoli Fedajos perėjos užpuolę ir sunaikinę truzaniečiai. Nors arimanams pasisekė užkurti signalinį laužą, tačiau slėnyje niekas jo nematė. Nuo tol kalnuose iki šiol kartais matoma „lum de morc“ – mirties šviesa.

Legendų tyrinėtojas Karl Felix Wolff iš Pietų Tirolio tvirtina matęs ankstyvųjų viduramžių dokumentą, kuriame minimi anksčiau buvę arimanai, tačiau šis dokumentas yra dingęs, o daugiau jokių rašytinių šaltinių nėra.

## Nuorodos
Berazino

:: *Apie buvusį miestelį Vitebsko srityje žr. [[Berazino (Dokšica)]]*.

**Berazinò**  (; arba ***Berezinas***, ) – miestas vidurio Baltarusijoje, prie Berezinos upės. Rajono centras. Statybų, pieno, medienos, tekstilės pramonė.

## Istorija

Minimas nuo 1501 m. kaip gyvenvietė Minsko apskrityje (Minsko vaivadija). XIX a. buvo žydų miestelis ir dvarvietė Ihumeno apskrityje. 1968 m. gavo miesto teises.

## Šaltiniai
Vytautas Bložė

**Vytautas Petras Bložė** (1930 m. vasario 9 d. Baisogaloje – 2016 m. gruodžio 31 d. Kaune) – Lietuvos poetas, dainų tekstų autorius, vertėjas.

## Biografija

Mokėsi Kėdainių, Šeduvos gimnazijose. Dėl tėvų tremties į Sibirą mokslus nutraukė. Dirbo montuotoju, buhalteriu. 1949 m. Kaune išlaikė egzaminus. Vilniaus pedagoginiame universitete studijavo rusų filologiją. Dirbo Valstybinėje meninės literatūros spaustuvėje (dab. „Vaga“). 1966–1971 m. jo kūryba nebuvo spausdinama. 1975 m. persikėlė į Švendubrę prie Druskininkų, po žmonos mirties – į Kauną.

Apie V. Bložę dokumentinį filmą „Švendubrės šamanas“ sukūrė Vytautas V. Landsbergis.

## Kūryba
Ankstyvuosiuose lyriniuose eilėraščiuose, sukurtuose šeštajame dešimtmetyje Naktigonio slapyvardžiu, (išspausdinti knygoje „Sename dvarely“ 1994 m.) atsispindi pokario tragizmas. Rinkiniuose „Septyni šienpjoviai“, „Nesudegantys miestai“ ryškus posūkis į avangardizmą. Jo poezijoje pasaulis suvokiamas kaip įvairialypė vienovė, derinami skirtingi stiliai, gausu alogiškų asociacijų, netikėtų žodžių ir prasmių sandūrų, ryški poezijos ir prozos sintezė. Poemoje „Miko Kėdainiškio laiškai sau pačiam…“ montažo principu jungiami perkurti mitų ir folkloro motyvai, įterpta istorinių veikalų citatų. Lyrinių poemų rinkinyje „Noktiurnai“, poemoje „Ruduo“ praeitis ir dabartis susipina į vientisą pasakojimą. Poezijos rinkinys „Visai ne apie tai“ pasižymi rytietišku minimalizmu. Kūrybai būdinga epiškumo ir lyriškumo dermė, etinis patosas, tautinė savimonė. Jo eilėraščių išversta į rusų, ukrainiečių, latvių, lenkų, anglų ir kt. kalbas. Parašė dainų tekstų (rinkinys „Dainos“).

## Bibliografija
* Septyni šienpjoviai, 1961 m.
* Nesudegantys miestai, 1964 m.
* Iš tylinčios žemės, 1966 m.
* Žemės gėlės, 1971 m.
* Poezija, 1974 m.
* Dainos, 1976 m.
* Polifonijos, 1981 m.
* Sena laužavietė, 1982 m.
* Žmonės, 1984 m.
* Miko Kėdainiškio laiškai sau pačiam ir kiti nežinomi rankraščiai, rasti senų griūvančių namų pastogėje, 1986 m.
* Noktiurnai, 1990 m.
* Sename dvarely, 1994 m.
* Ruduo, 1996 m.
* Visai ne apie tai, 1998 m.
* Tuštuma, 2001 m.
* Prieš išskrendant man ir tau, 2003 m.

## Vertimai
* Viljamas Šekspyras. Venecijos pirklys
* Frydrichas Šileris. Marija Stiuart
* Michailas Lermontovas. Mcyri, Maskaradas
* Andrejis Pumpuras. Lačplėsis (su D. Lukšiu)
* Heinrichas Heinė. Eilėraščiai
* Lesia Ukrainka. Eilėraščiai
* Nikolajus Nekrasovas. Eilėraščiai
* Nazimas Hikmetas. Eilėraščiai 
* Konstantinas Kavafis. Dionizo eisena

## Įvertinimas
* 1991 m. Lietuvos nacionalinė kultūros ir meno premija
* 2000 m. Gedimino 4 laipsnio ordinas
* 2004 m. Literatūrinė „Varpų“ premija

## Šaltiniai
Zavodovskio sala

**Zavodovskio sala** () – vulkaninė negyvenama sala Pietų Sandvičo salyne, Traversio grupėje, 350 km į pietryčius nuo Pietų Džordžijos. Plotas 25 km². Aukštis iki 551 m (Kurio ugnikalnis). Didelę dalį salos užima lavos laukas, susidaręs dėl ugnikalnio išsiveržimų (paskutinis 1830 m.).

Zavodovskio saloje yra viena gausiausių pasaulyje antarktinių pingvinų kolonijų.

Salą 1819 m. gruodžio 24 d. atrado rusų ekspedicija, vadovaujama Fadėjaus Belingshauzeno. Šis salą pavadino leteinato Ivano Zavodovskio garbei.
Vladas Bložė

**Vladas Bložė** (1914 m. rugsėjo 30 d. Kemėrai, Baisogalos valsčius – 1995 m. rugpjūčio 7 d. Klyvlendas, Ohajo valstija) – veterinarijos gydytojas, daktaras, JAV lietuvių visuomenės veikėjas.

## Biografija
1936 m. baigė Šiaulių mokytojų seminariją, 1939 m. – Karo mokyklą Kaune, jaunesnysis leitenantas. 1942–1944 m. studijavo Veterinarijos akademijoje. 1947 m. baigė Hanoverio aukštąją veterinarijos mokyklą, 1949 m. joje įgijo daktaro laipsnį.

1941 m. rugpjūčio 6 d. paskirtas Kauno karo komendantūros Tautinio darbo bataliono 4-osios kuopos būrio vadu. 1944 m. pasitraukė į Vokietiją. 1949 m. apsigyveno JAV. 1950–1952 m. dirbo Dearborno (Mičigano valstija) veterinarijos ligoninėje. 1952–1955 m. veterinarinės ligoninės Čikagoje vedėjas, 1955–1960 m. vertėsi privačia praktika Spencervilyje (Ohajo valstija). 1960–1985 m. dirbo savo smulkiųjų naminių gyvūnų ligoninėje Strongsvilyje.

1985–1987 m. „Vilties“ draugijos vicepirmininkas. Rėmė JAV lietuvių spaudą ir radijo laidas, Klyvlendo lietuvių kultūrinius renginius, P. Klimo knygos „Iš mano atsiminimų“ (1979 m.) leidimą.

## Šaltiniai
Bludavos kapinynai

**Bludavos kapinynai ir gyvenvietė** – du prūsų kapinynai ir senovės gyvenvietė Semboje, prie Bludavos (nuo 1946 m. , Kaliningrado sritis) kaimo.

## Kapinynai
Pirmasis kapinynas yra į vakarus nuo kaimo, vadinamojoje *Kononenbergės* kalvelėje. 1906 m. Emilis Holakas, Frydrichas Peiseris ir Adalbertas Becenbergeris ištyrė 26 kapus, 1931 m. Karlas Engelis – 7 kapus. Mirusieji laidoti sudeginti (dažniausiai urnose) ir nedeginti. Aptikta žirgų kapų. Ankstyvieji kapai (mirusieji nedeginti) dažnai apardyti įrengiant sudegintų mirusiųjų kapus; pastarųjų kapų viršuje išgrįsti akmenų grindiniai. Rasta I a. – IV a. ietigalių, žąslų, smeigtukų, apyrankių, antkaklių, segių, žirklių, ylų, verpstukų, Romos imperatorių Marko Aurelijaus ir Trajano monetų, gintaro.

Antrasis kapinynas yra 120 m į vakarus nuo pirmojo. 1906 m. ištirti 72 kapai. Mirusieji laidoti nedeginti, (guldyti galva į vakarus, šiaurę ir šiaurės rytus) ir sudeginti, su gausiomis įkapėmis. Rasta X a. – XIII a. ietigalių, smeigtukų, spynų, peilių, galąstuvų, diržų sagčių, puodų. Po sudegintų mirusiųjų kapais arba šalia jų buvo įrengtų žirgų kapų.

## Gyvenvietė
Senovės sembų gyvenvietė yra į pietvakarius nuo kaimo, kalvoje, abipus geležinkelio. Per 1949 m. žvalgomuosius archeologinius tyrimus (vadovė Frida Gurevič) rasta X a. – XIII a. lipdytos ir žiestos keramikos.

## Šaltiniai
Blumenavos pilkapynas

**Blumenavos pilkapynas ir kapinynai** – prūsų pilkapynas ir du kapinynai Semboje, prie Blumenavos (nuo 1946 m. , Kaliningrado sritis). 

## Pilkapynas
1906 m. pilkapyne du pilkapius kasinėjo Adalbertas Becenbergeris. Viename jų buvo įrengtos dvi akmeninės dėžės, kuriose palaidoti sudeginti mirusieji su įkapėmis. Rastos 6 urnos ir žalvarinis pincetas. Pilkapynas datuojamas ankstyvuoju geležies amžiumi. 

## Kapinynai
Pirmasis kapinynas yra prie buv. Mažojo Blumenavos kaimo. 1876 m. kasinėjo A. Heningas, 1895 m., 1903-1904 m. Emilis Holakas. Mirusieji laidoti sudeginti, urnose; kapai apdėti akmenų vainikais (1,4-2,85 m skersmens) arba virš jų išgrįsti apskriti akmenų grindiniai. Urnos 27–53&nbsp;cm aukščio, dauguma puoštos įspaudais, kai kurios su dangčiais. Po jomis dėtos įkapės. Rasta I a. - IV a. ietigalių, antskydžių, peilių, žąslų, Romos monetų (Faustinos II), diržų sagčių, segių, karolių, žiedų. Šalia vieno kapo palaidotas žirgas su žąslais ir kamanomis. 

Netoli pirmojo yra antrasis kapinynas. 1904 m. kasinėjo E. Holakas. Mirusieji laidoti sudeginti, urnose, kurios statytos ant akmenų. Kapai apdėti plokščiais skaldytais akmenimis, datuojami pirmaisiais m. e. amžiais.

## Šaltiniai
9 rajonas

**9 rajonas** gali reikšti:
* 2009 m. mokslinės fantastikos filmas – 9-asis rajonas (filmas);
* Muzikos grupė – Devintas rajonas (grupė).
TOTEM

**TOTEM** (Total Cross Section, Elastic Scattering and Diffraction Dissociation) – vienas iš šešių dalelių detektorių ir eksperimentų CERN laboratorijos Didžiajame hadronų priešpriešinių srautų greitintuve. Jis dalinasi dalelių susikirtimo tašką I5 su CMS, bendras visų įrenginių ilgis yra 440 m, aukštis ir plotis – 5 m, sveria 20 tonų.

TOTEM eksperimente dalyvauja 129 mokslininkai iš 11os aštuonių šalių universitetų ir institutų (2008 m. rugsėjis).

## Tikslai
Detektorius naudojamas apskaičiuoti sąveikos skerspjūviams, tampriajai sklaidai, difrakciniams procesams tirti ir kt. TOTEM gali aptikti daleles, sukurtas šalia skriejančių protonų pluoštų. Eksperimento detektoriai patalpinti aštuoniuose taip vadinamuose „romėnų puoduose“ (, speciali vakuuminė kamera), kurie poromis išdėstyti netoli susidūrimo taškų prie CMS eksperimento.

## Taip pat skaitykite
* Compact Muon Solenoid

## Šaltiniai


## Nuorodos
* TOTEM interneto svetainė
* TOTEM foto galerija
Termovamzdelis

**Termovamzdelis** - vamzdelis, kuris susitraukia kaitinamas.

Termovamzdeliai naudojami laidų izoliavimui, sujungimui, apsaugai nuo mechaninio poveikio.
Alma mater

**„Alma Mater“** ( *maitinančioji [[motina]]*, iš *almus* 'maitinantis, duodantis pradžią') – aukštoji mokykla (universitetas), kurioje (yra arba buvo) semiamasi žinių, studijuojama. Metafora „Maitinančioji Motina“ aiškinama tuo, jog universitete studentai yra „maitinami“ žiniomis. Frazė kilo iš seniausio Europoje Bolonijos universiteto, įkurto 1088 metais, šūkio *„Alma mater studiorum“*.

Antikos laikais Romos imperijoje *alma mater* buvo vadinama maitinančioji, laiminančioji dievų motina (, Didžioji Motina). Viduramžiais *alma mater* buvo vadinama Mergelė Marija (pvz., Advento ir Kalėdų laikotarpiu breviorijuje dar iki šiol yra giedama *[[Alma redemptoris mater]]*).

## Taip pat skaitykite
* Alumni
Nichole Cordova

**Nikolė Mari Kordova** (*Nichole Marie Cordova*, g. 1988 m. rugpjūčio 17 d.) – amerikiečių Pop/R&B dainininkė ir šokėja. Cordova yra jauniausia muzikos grupės „Girlicious“ narė.

## Asmeninis gyvenimas
Nichole Marie Cordova gimė ir užaugo Teksaso mieste, Teksase, ir kur ji lankė Teksaso miesto vidurinę mokyklą, taip pat buvo mokyklos šokių komandos narė. Vėliau ji persikėlė gyventi į Los Andželą, kai ją Hiustone pakvietė į realybės šou atranką. Cordova šokti pradėjo nuo 7 metų, o savo solinę dainininkės karjerą pradėjo 14 metų amžiaus. Šiuo metu Nichole gyvena Santa Monikoje. Jos motina gimė Prancūzijoje, ir pati ji mokė Nichole prancūzų kalbos, todėl Cordova sklandžiai moka kalbėti prancūziškai.

## Karjera

### Girlicious

Nichole per TV realybės šou „Pussycat Dolls Present: Girlicious“ visuomet parodydavo stiprius vokalinius pasirodymus. Nors teisėjai visuomet jos prašydavo pasistengti labiau, ji niekada nebuvo prie iškritimo iš realybės šou ribos. Todėl per šou finalą, Cordova pateko į naujai sukurtą merginų Pop/R&B grupę „Girlicious“. Jos artimiausios draugės realybės šou name buvo Charlye Nichols ir Tiffanie Anderson.

## Diskografija

### Albumai


### EP

### Singlai

### Kitos dainos

## Taip pat skaitykite
* Robin Antin
* Pussycat Dolls

## Šaltiniai

## Nuorodos
* Girlicious Oficiali svetainė internete
* Nichole Cordova puslapis
Fondiu

**Fondiu** – patiekalas, valgomas keliese iš vieno indo, kuris yra šildomas iš apačios žvakės ar degiklio pagalba. Terminas paveldėtas iš prancūziško žodžio *fondre* (*tirpti*), būtajame laike *fondu* (*ištirpęs*).

Valgytojai, naudodamiesi šakutėmis, mirko maisto gabalėlius (dažniausiai duonos) į pusskystį karštą padažą (dažniausiai sūrių mišinį). Padažas šildomas naudojant žvakę, želės ar dujų degiklį.

Nors sūrių fondiu ir yra populiariausi, naudojami ir kiti ingredientai.

## Nuorodos
* Fondiu receptai
Automatinė pavarų dėžė

**Automatinė [[transmisija]]** (plačiai vadinama tiesiog „automatu“) – automobilio pavarų dėžė, gebanti automatiškai keisti pavarų santykį.

Automatines transmisijas turintys automobiliai neturi sankabos pedalo, tačiau turi pavarų svirtį, per kurią keičiami transmisijos darbo režimai.

Pagal JAV vyriausybės nustatytus standartus tokios pavarų dėžės svirtis žymima raidėmis **P-R-N-D-L**:
* **Park (P)** – Parkavimo režimas, mechaniškai užrakinantis transmisiją ir taip apsaugantis automobilį nuo riedėjimo stovėjimo metu. Transmisija užrakina tik automobilio varomuosius ratus, todėl priekiniais ratais varomiems automobiliams yra rekomenduojama papildomai užtraukti rankinį stabdį (kuris dažniausiai blokuoja galinius automobilio ratus). Šis ir „N“ režimas dažniausiai būna vieninteliai leidžiantys užvesti automobilį.
* **Reverse (R)** – Atbulinės eigos režimas, įjungiama automobilio atbulinė pavara. Norint įjungti šią pavarą yra būtina visiškai sustabdyti automobilį, pilnai nesustabdžius automobilio galima pažeisti transmisiją. Dauguma modernių automobilių neleidžia įjungti šio režimo automobiliu važiuojant.
* **Neutral (N)** – Neutralus režimas, transmisija atjungiama nuo varomųjų ratų, taip leidžiant automobiliui laisvai judėti savo svoriu. Šis ir „P“ režimas dažniausiai būna vieninteliai leidžiantys užvesti automobilį.
* **Drive (D)** – Važiavimo režimas, leidžiantis automobiliui variklio pagalba judėti pirmyn. Šis režimas automatiškai keičia pavaras. Pavarų skaičius priklauso nuo transmisijos, kurios dažniausiai būna 3 arba 4 pavarų, tačiau būna ir 5, 6, 7, bei 8 pavarų transmisijas turinčių lengvųjų automobilių. Kai kurie automobiliai įjungus „D“ pavarą automatiškai užrakina duris ir įjungia šviesas.

Be šių keturių pagrindinių režimų dar būna OD arba [D] (OverDrive) automatizuota sistema, 2 arba S ribojanti transmisijos darbą pirmose dviejose pavarose, 1 arba L leidžiantis automobiliui naudoti tik pirmą pavarą, bei dar keli rečiau naudojami režimai.

## Šaltiniai

## Nuorodos
Human Rights Watch

**Human Rights Watch** () – JAV įsikūrusi tarptautinė nevyriausybinė organizacija, kurios tikslas stebėti ir ginti žmogaus teises visame pasaulyje. Organizacijos būstinė yra Niujorke.

## Istorija
HRW organizacija buvo įkurta 1978 m. siekiant stebėti, kaip Sovietų Sąjunga laikosi Helsinkio sutarties sąlygų. tačiau palaipsniui HRW veiklos išsiplėtė, įkurti atskiri komitetai įvairių regionų ir kraštų problemoms. 1988 m. apsijungė į vieningą organizaciją.

## Veikla
Human Rights Watch teikia raportus apie žmogaus teisių pažeidimus, remdamasi Visuotine žmogaus teisių deklaracija bei kitais tarptautiniais dokumentais, žmogaus teisių paktais ir susitarimais. HRW ataskaitomis naudojamasi ginant žmogaus teises, darant spaudimą vyriausybėms, tarptautinėms organizacijoms.

HRW vykdo misijas krizių regionuose, kitose nerimą keliančiose vietose. Per savo stebėtojus tiria pažeidimus – apklausia liudininkus, dokumentuoja faktus, paima, kitaip fiksuoja įrodymus. Ataskaitos apima įvairiausius žmogaus teisių pažeidimus įvairiose sferose – socialinę diskriminaciją, kankinimus, vaikų panaudojimą karo tikslams, politinę korupciją, kriminalus teisėsaugos ir teisėtvarkos sferoje, kovojama ir prieš abortų legalizavimą.

Žmogaus teisių stebėtojas taip pat remia rašytojus, patyrusius persekiojimų ginant žmogaus teises, ir juos palaiko finansiškai. Hellman/Hammett grantai yra teikiami persekiojamiems aktyviai apie pažeidimus rašantiems žmogaus teisių kovotojams. Kiekvienais metais HRW teikia žmogaus teisų gynėjų apdovanojimą labiausiai nusipelnusiam asmeniui.

Žmogaus teisių stebėtojo organizacija turi daugiau nei 500 darbuotojų. Metinis biudžetas viršija 80 mln. JAV dolerių. Ši organizacija yra viena iš šešių tarptautinių organizacijų, įkūrusių koaliciją prieš vaikų ir paauglių naudojimą kariniuose veiksmuose 1998 m. (tai itin aktualu Afrikoje). Ji taip pat yra viena iš vadovių vykdant Otavos sutartį, pagal kurią yra draudžiama naudoti žemės minas prieš žmones.

## Išnašos

## Nuorodos
* Oficiali svetainė
Tiffanie Anderson

**Tifani Anderson** (*Tiffanie Adair Anderson*, g. 1988 m. rugpjūčio 17 d.) – amerikiečių Pop/R&B dainininkė ir šokėja.

Anderson geriausiai žinoma, kaip merginų muzikos grupės „Girlicious“ narė. Tačiau jau 2009 m. birželį Tiffanie paliko grupę.

## Asmeninis gyvenimas
Anderson gimė ir užaugo Los Andžele. Ji pasirodė Jibbs ir grupės „Pussycat Dolls“ narės Melody Thornton videokilpe „Go Too Far“. Viename interviu Tiffanie atskleidė, jog yra Barack Obama fanė.

## Girlicious

Anderson TV realybės šou „Pussycat Dolls Present: Girlicious“ buvo žinoma dėl savo charakterio bei stipraus vokalo. Šou metu Tiffanie laimėjo tik vieną rungtį. Tačiau finalo metu teisėja Robin Antin paskelbė, jog ji taps ketvirtąją grupės „Girlicious“ nare. Realybės šou patalpose jos artimiausios draugės buvo Nichole Cordova ir Charlye Nichols, tačiau ji konfliktavo su Natalie Mejia ir Chrystina Sayers, bet priešpaskutinėje serijoje jos susitaikė.

2009 m. po vienerių metų nuo grupės susikūrimo, pasklido gandai, jog ji paliko grupę. Kadangi, grupės „MySpace“ tinklalapyje nebebuvo Anderson nuotraukų, bei pavadinime nebebuvo jos vardo. Paskui Robin Antin savo „Twitter“ puslapyje pranešdama apie būsimo singlo įrašymą paminėjo visas grupes nares išskyrus Tiffanie.

Anderson 2009 m. birželio 11 d. savo oficialiame „YouTube“ kanale įdėjo video, kuriame ji pati praneša, jog išėjo iš grupės. Videoklipe Anderson taip pat pasakė, jog grupė keičia kryptį, ir daugiau nebebus urban stiliaus, taip pat ji atskleidė, jog buvo nesutarimų tarp grupės narių. Kol kas nei įrašų kompanija, nei Robin nepateikė jokių oficialių pareiškimų.

## Diskografija

### Albumai


### EP

### Singlai

### Kitos dainos

## Taip pat skaitykite
* Robin Antin
* Pussycat Dolls

## Šaltiniai

## Nuorodos
* Girlicious Oficiali svetainė internete
* Tiffanie Anderson puslapis
Chrystina Sayers

**Chrystina Lauren Sakamoto Sayers** (g. 1986 m. rugpjūčio 14 d.) – amerikiečių Pop/R&B dainininkė ir šokėja, geriausiai žinoma, kaip merginų muzikos grupės „Girlicious“ narė.

## Asmeninis gyvenimas
Sayers yra kilusi iš San Diego, Kalifornijos. Ją įsivaikino afrikiečių ir japonų kilmės Ron Sayers ir Nancy Sayers, jos įbroliai yra Solomon ir Gabriel. Tačiau jos gimdytojai yra airių, jamaikiečių ir afrikiečių kilmės. Chrystina lankė *La Jolla Country Day School* mokyklą, kurią pabaigė 2005 metais. Jos tėvas yra NFL profesionalus futbolininkas Ron Sayers, taip pat ir jos dėdė Gale Sayers. Crystina pradėjo dainuoti nuo 14 metų, o mokėsi šokti šešerius metus.

Chrystina draugavo su modeliu ir dainininku Joe Slaughter, su kuriuo susipažino per realybės šou. Tačiau po kurio laiko jie išsiskyrė.

## Karjera

Sayers per TV realybės šou „Pussycat Dolls Present: Girlicious“ dažnai pamiršdavo dainų žodžius, ir buvo atsidūrusi prie iškritimo ribos net tris kartus. Tačiau ji dažnai teisėjų buvo pagirta dėl savo vokalinių sugebėjimų, ir yra laimėjusi vieną rungtį. Jos artimiausia draugė šou patalpose buvo Natalie Mejia. Chrystina viename interviu atskleidė, jog negalvojo, kad paklius į grupę.

Chrystina dabar priklauso Pop/R&B merginų muzikos grupei „Girlicious“.

## Diskografija

### Albumai


### EP

### Singlai

### Kitos dainos

## Taip pat skaitykite
* Robin Antin
* Pussycat Dolls

## Šaltiniai

## Nuorodos
* Girlicious Oficiali svetainė internete
* Chrystina Sayers MySpace puslapis
Ungurinė

**Ungurinė** – kaimas Marijampolės savivaldybėje, 3 km į pietus nuo Marijampolės, kairiajame Šešupės krante, šalia kelio  ir geležinkelio.

## Istorija

|}

## Gyventojai

## Šaltiniai
Puošnioji strelicija

**Puošnioji strelicija** (*Strelitzia reginae*) – strelicijinių (*Strelitziaceae*) šeimos gėlė, auganti Pietų Afrikos Respublikoje.

Aukštis iki 2 m. Lapai tvirti, dideli, į viršų lenktais kraštais, 25-70 cm ilgio ir 10-30 cm pločio. Oranžiniai žiedai susuformuoja stiebo viršūnėje, sudarydami „karūną“ virš pumpuro dėl to primenantys paukščio (pavyzdžiui, gervės) galvą.

## Galerija


Image:Bird of Paradise flower.JPG
Image:StrelitziaReginaePlant.jpg
Image:Paradiesvogelblume - Strelitzia reginae.JPG
Natalie Mejia

**Natali Mechija** (*Natalie Mejia*, g. 1988 m. gegužės 7 d.) yra amerikiečių Pop/R&B dainininkė, dainų autorė ir šokėja. Mejia geriausiai žinoma, kaip merginų muzikos grupės „Girlicious“ narė.

## Asmeninis gyvenimas
Natalie gimė *West Covina* mieste Kalifornijoje, tačiau užaugo *Diamond Bar* mieste. Ji turi jaunesniąją įseserę Jazmine Mejia Quarles. Mejia lankė šokio pamokas nuo devynerių metų, *Millennium Dance Complex* (kurį lanko ir Britney Spears).

## Karjera

Mejia savo muzikinę karjerą pradėjo 2001 metais, muzikos grupėje „Cherri“. Tačiau 2003 metais ji pasitraukė iš grupės. 2005 metais ji tapo grupės „Breathe“ narė. Ši grupė gastroliavo su Sean Paul. Tačiau 2007 metais grupė iširo.

Natalie 2008 metais pateko į CW televizijos realybės šou „Pussycat Dolls Present: Girlicious“. Realybės šou patalpose jos artimiausia draugė buvo Chrystina Sayers, tačiau ji konfliktavo su Tiffanie Anderson, Nichole Cordova ir Charlye Nichols. Tačiau priešpaskutinėje serijoje jos susitaikė. Šou finale Robin Antin paskelbė, jog ji tapo viena iš „Girlicious“ narių.

## Diskografija

### Albumai


### EP

### Singlai

### Kitos dainos

## Taip pat skaitykite
* Robin Antin
* Pussycat Dolls

## Nuorodos
* Girlicious Oficiali svetainė
* Apie Natalie Imdb
* Natalie Mejia MySpace puslapis
Strelicija

**Strelicija** (*Strelitzia*) – strelicijinių (*Strelitziaceae*) šeimos augalų gentis, auganti Pietų Afrikos Respublikoje.

## Rūšys
* Baltoji strelicija *(Strelitzia alba)*
* *[[Strelitzia caudata]]*
* Didžioji strelicija *(Strelitzia nicolai)*
* Puošnioji strelicija *(Strelitzia reginae)*
* *[[Strelitzia juncea]]*
Izolda Poželaitė-Davis

**Izolda Ira Požėlaitė-Davis** (, g. 1923 m. gegužės 27 d. Karaliaučiuje - 2013 m. rugpjūčio 19 d. Sidnėjuje, Australijoje) – lietuvių pedagogė, žurnalistė, Australijos lietuvių bendruomenės veikėja.

## Biografija
Tėvai Enny ir Vladas Poželos. Vidurinį išsilavinimą įgijo Kauno mergaičių gimnazijoje ir Berlyne. Nuo 1944 m. Berlyno, Paryžiaus, Freiburgo, Ciuricho, Adelaidės ir Flinderso (Australija) universitetuose studijuota istorija, filosofija, logika, geografija, matematika, fizika, chemija, biologija, prancūzų kalba ir literatūra, vokiečių kalba ir meno istorija.

Dirbo pedagoginį darbą Kaune, Ciuriche, nuo 1949 m. Pietų Australijos mokyklose. Bendradarbiavo Lietuvos, Australijos lietuvių bei Australijos pedagoginėje spaudoje.  Daugelio Pietų Australijos lietuvių organizacijų narė arba vadovė. 1989-1993 m. Australijos lietuvių bendruomenės Švietimo tarybos pirmininkė. Australijos svetimų kalbų egzaminatorė ir egzaminų komiteto narė.

1991 m. Šiaulių Juliaus Janonio gimnazijoje pradėjo organizuoti anglų kalbos rašinio konkursus baigiamųjų klasių moksleiviams. Paskatino panašius konkursus kituose Lietuvos regionuose organizuoti ir kitus Australijos lietuvius. 2003 m. įsteigė Vlado ir Enny Poželų tiksliųjų mokslų, dailės, dramos ir muzikos premijas I–IV klasių gimnazistams. Šiaulių anglų kalbos mokytojų asociacijos, Juliaus Janonio gimnazijos ir kitų Lietuvos mokyklų bei bibliotekų rėmėja.

Nuo 1990 m. Lietuvos žurnalistų sąjungos narė.

## Įvertinimas
* 1984 m. Pasaulio lietuvių bendruomenės krašto valdybos Garbės narė.
* 1995 m. Jungtinės Karalystės karalienės Elžbietos II „Australijos ordinas“. Pirmoji kitatautė moteris apdovanota šiuo ordinu.
* 2001 m. birželio 14 d. Gedimino 5 laipsnio ordinas.
* 2001 m. Šiaulių Juliaus Janonio gimnazijos Garbės vardas
* 2005 m. Šiaulių anglų labos centro biblioteka pavadinta Izoldos Poželaitės-Davis vardu.

## Šaltiniai
Geffen Records

**Geffen Records** – Jungtinių Amerikos Valstijų įrašų kompanija, priklausanti „Universal Music Group“.

## Istorija

### Pradžia
„Geffen Records“ buvo įkurta 1980 metais. Kompaniją įkūrė David Geffen, kuris taip pat 1970 m. įkūrė kitą įrašų kompaniją „Asylum Records“. Geffen kartu su „Warner Bros. Records“ pagalba sukūrė „Geffen Records“. „Warner“ finansavo kompanijos išlaidas, o Geffen tapo valdytoju.

„Geffen Records“ pirmasis atlikėja buvo disko žvaigždė Donna Summer, kurios auksinis albumas „The Wanderer“ tapo pirmuoju kompanijos išleistu įrašu. Kitas išleistas įrašas buvo „Double Fantasy“, kurį atliko John Lennon ir Yoko Ono. Tai buvo pirmasis Lennon albumas su nauja medžiaga. Po dviejų dienų, kai albumas pasiekė topus, Lennon buvo nužudytas Niujorke. Albumas tapo pirmuoju „Geffen“ #1 vietos albumu ir buvo parduotas kelių milijonų tiražu (dabar albumo teisės priklauso „EMI“).

„Geffen Records“ kiti garsūs atlikėjai buvo: Quarterflash, Oxo, Asia, Wang Chung, Kylie Minogue ir Sammy Hagar.

Per trumpą laiką su „Geffen Records“ pasirašė labai garsios muzikos ikonos, tokios kaip Elton John, Cher, Don Henley, Joni Mitchell, Neil Young, Peter Gabriel ir Jennifer Holliday. Dešimtmečio pabaigoje kompanija pradėjo daugiau eksploatuoti roko muziką. Garsūs roko muzikantai pasirašę su „Geffen“ buvo: Whitesnake (tiktai JAV), Guns N' Roses, Tesla ir Aerosmith. Paskui, 1990 metais, „Geffen“ sukūrė subsidiarinę įrašų kompaniją „DGC Records“, kuri labiau sutelkė dėmesį į kitus muzikos žanrus ir vėliau paskatino alternatyvaus roko iškilimą.

## Geffen įrašų kompanijos

* American King Music
* Doggystyle Records
* Flawless Records
* Kon Live Distribution
* DGC Records

## Taip pat skaitykite
* Sąrašas:Geffen Records atlikėjai

## Nuorodos
* Geffen Records
Bliumovičiaus spaustuvė

**Bliumovičiaus spaustuvė** – spaustuvė, 1833–1915 m. veikusi Vilniuje.

## Istorija
Įkūrė Samuilas Bliumovičius (), 1854 m. paveldėjo Joselis Bliumovičius, 1889 m. – jo sūnus Isakas. 1838–1844 m. turėjo 4 spausdinimo stakles, 1887–1908 m. vienerias stakles ir dvi spausdinimo mašinas. 1863 m. dirbo 6, 1866–1913 m. – iki 14 darbininkų.

Spausdino įvairią literatūrą, taip pat ir smulkiuosius spaudinius lenkų, lotynų, italų, prancūzų, rusų, vokiečių kalbomis. Lietuvių kalba spausdino tik spaudos draudimo pradžioje. Lietuvių kalba išspausdino 20 leidinių: katekizmą, katalikų maldaknygių, 3 elementoriaus „Mokslas skaytima“ leidimus 1862–1864 m. Prekiavo savo leidiniais.

## Šaltiniai
Ito Hirobumi

**Princas Ito Hirobumi** (, 1841 m. spalio 16 – 1909 m. spalio 26 d.) buvo Japonijos politikas, Korėjos generalgubernatorius, keturiskart Japonijos ministras pirmininkas bei genro.

Ito buvo nužudytas korėjiečių nacionalisto An Džiung Giono, buvusio prieš Korėjos aneksiją. Ironiška, tačiau manoma, kad tai kaip tik galėjo paspartinti Korėjos kolonizavimo procesą.

Suematsu Kenchō buvo Ito žentas, vedęs jo antrąją dukrą Ikuko.

## Palikimas

Ito Hirobumio portretas nuo 1963 m. iki 1984 m. buvo vaizduojamas ant 1000 jenų banknoto.

## Nuorodos
* Biografinė medžiaga NNDB.

|-
Olibrijus

**Olibrijus** () – Vakarų Romos imperijos imperatorius 472 m. rugpjūčio 20 d. – spalio 23 d.

## Biografija

Romos senatorius, vedęs imperatoriaus Valentiniano III dukterį Placidiją. Vandalių karaliaus Geizericho buvo remiamas kandidatu į imperatoriaus sostą, nes jo sūnus Hunerikas buvo vedęs kitą Valentiniano III dukrą, bet varžybas pralaimėjo Rytų Romos imperatoriaus Leono I iškeltam Antemijui, kurį parėmė karvedys Recimeras. 472 m. apkaltinus Antemijų išdavyste, Recimeras imperatoriumi paskelbė Olibrijų ir šturmu užėmė Romą. Po Antemijaus nužudymo mirė ir pats Recimeras rugpjūčio 9 ar 19 d. Po Recimero mirties reali valdžia atsidūrė jo sūnėno Gundobado rankose. Tiksli Olibrijaus paskelbimo imperatoriumi ir jo mirties data nežinoma. Manoma, kad jis mirė Romoje nuo maro spalio 22 d. ar lapkričio 2 d.

## Išnašos
Arūnas Blūšius

**Arūnas Blūšius** (g. 1953 m. balandžio 24 d. Vilniuje) – Lietuvos architektas, roko grupų gitaristas ir dainininkas.

## Biografija
1977 m. baigė Vilniaus inžinerinį statybos institutą. 1977-1988 m. dirbo Pramprojekto Vilniaus filiale, nuo 1988 m. Lietuvos statybų projektavimo institute, nuo 1990 m. bendrovėje „Arsa“, nuo 1994 m. individualios įmonės vadovas.

Grojo gitara 1971-1972 m. roko grupėje „Gėlių vaikai“ (ir vokalistas), 1984-1996 m. ir nuo 2003 m. Antis, 1990-1993 m. grupėje „Kiaulė“.

## Kūryba
Projektuoja daugiausia pramonės ir visuomeninius pastatus, svarbesni:
* Gamykla „Lituanika“, Kaunas, 1982 m.
* Lietuvos statybų projektavimo institutas, Vilnius, 1988 m.
* Viešbutis „Baltpark“, 2001 m.
* Klaipėdos teritorinės muitinės Nidos poskyris, 1997 m.

## Šaltiniai
LHCf

**LHCf** (**L**arge **H**adron **C**ollider **f**orward) – vienas iš šešių eksperimentų CERN laboratorijos Didžiajame hadronų priešpriešinių srautų greitintuve. Skirtas dalelėms, sukurtoms priekinėse protonų susidūrimų srityse, praktiškai vienoje linijoje su pluoštų sklidimo kryptimi, tirti ir kosminiams spinduliams laboratorinėmis sąlygomis modeliuoti. Eksperimentas susideda iš dviejų 30 cm ilgio, 80 cm aukščio, 10 cm pločio ir 40 kg svorio detektorių, išdėstytų 140 m atstumu abipus ATLAS esančio dalelių susidūrimo taško IP1.

Prie projekto dirba 29 mokslininkai iš 9 mokslo įstaigų .

## Sandara ir tikslai
Detektoriai sudaryti iš volframo plokštelių ir plastikinių scintiliatorių. Jais galima tiksliai nustatyti ATLAS detektoriuje susidariusių neutralių pionų kiekį ir energijas. Tikimasi, kad tai padės paaiškinti itin aukštos energijos kosminių spindulių kilmę.

## Šaltiniai


## Nuorodos
* Apie LHCf eksperimentą US/LHC interneto puslapyje
Jurijus Bluvšteinas

**Jurijus Bluvšteinas** (1929 m. birželio 21 d. Žytomyre, Ukraina – 1995 m. balandžio 15 d. Vilniuje) – Lietuvos kriminologas, LPA profesorius, habilituotas socialinių mokslų (teisės) daktaras.

## Biografija
1952 m. baigė teisės studijas Kijevo universitete. 1952–1960 m. dirbo Vilniaus miesto vykdomajame komitete, nuo 1960 m. LSSR vidaus reikalų ministerijoje. 1976 m. teisės mokslų daktaras. 1979–1981 m. dėstė SSRS vidaus reikalų ministerijos Minsko aukštosios mokyklos Vilniaus fakultete (iki 1981 m. neakivaizdinis skyrius), 1981–1990 m. šios mokyklos katedros vedėjas. Nuo 1981 m. profesorius. Nuo 1990 m. dėstė Lietuvos policijos akademijoje.

Parengė 9 monografijas, 11 vadovėlių.

## Bibliografija
* Miesto taryba ir jos veikla, 1959 m.
* Nusikaltėlio asmenybės ir nusikalstamo elgesio modeliavimo metodai, su J. Antonianu, 1974 m., rusų kalba
* Kriminologijos įvadas, su A. Jakovlevu, 1983 m., rusų kalba
* Kriminologija ir matematika, 1984 m., rusų kalba
* Kriminologija, su kt. – Vilnius: Pradai, 1994 m.

## Šaltiniai
Albertas Petras Bluzmanas

**Albertas Petras Bluzmanas** (1915 m. spalio 1 d. Plotkai, Vitebsko sritis – 2000 m. kovo 28 d. Vilnius) – Lietuvos botanikas fiziologas, habilituotas biomedicinos mokslų daktaras, profesorius.

## Biografija
Gimė Plotkuose, kur per Pirmąjį pasaulinį karą buvo pasitraukę jo tėvai. Vyriausias 3 brolių ir 5 seserų šeimoje. 1920 m. šeima sugrįžo į Duogių km. (dab. Zarasų raj.), baigė Raudinės pradinę mokyklą, Zarasų Kazimiero Būgos aukštesniąją komercijos mokyklą. 1942 m. baigė Vilniaus universitetą. 1966 m. biologijos mokslų daktaras.

Dar būdamas IV kurso studentas, 1940 m. priimtas laborantu į Vilniaus universiteto Augalų anatomijos ir fiziologijos katedrą, kuriai vadovavo profesorius Jonas Dagys. Karo metu vokiečiams uždarius universitetą, dirbo augalų žinovu Švenčionių vaistažolių fabrike. 1944–1992 m. Vilniaus universiteto vyr. dėstytojas, nuo 1956 m. docentas, nuo 1971 m. profesorius. 1975–1989 m. Augalų fiziologijos ir mikrobiologijos katedros vedėjas. 1945–1959 m. dėstė ir Vilniaus pedagoginiame institute. 1966–1970 m. vadovavo Lietuvos biochemikų draugijai.

## Mokslinė veikla
Nustatė, kad B grupės vitaminai skatina augalų augimą, derėjimą, gerina derliaus kokybę, paankstina dekoratyvinių augalų žydėjimo laiką. Atrado medžiagų, kurios didina augalų atsparumą sieros dioksido priemaišai ore. Kartu su kitais patobulino kai kurių žemės ūkio augalų auginimo technologiją prie beicų, herbicidų ir fungicidų pridėdamas nedidelį kiekį vitamino B.

## Bibliografija
* Augalų mityba ir derlius, 1961 m.
* Mikrobiologinė technika, 1970 m.
* Gyvybė visatoje, 1973 m.
* Molekulės ir gyvybė, 1977 m.
* Mikroorganizmai ir žmogus, 1990 m.
* Augalų fiziologija, su kitais, 1974 m. 2 leid. 1991 m.
* Mikrobiologija su virusologijos pagrindais, su kitais, 1987 m.

## Šaltiniai
Fernando de la Mora

**Fernando de la Mora** () – miestas centriniame Paragvajuje, Centriniame departamente, rytinis šalies sostinės Asunsjono priemiestis. 162,7 tūkst. gyventojų. Metalurgijos, chemijos, maisto pramonė. Didelė dalis miesto gyventojų dirba Asunsjone. Yra keletas kolegijų, teatras, istorijos muziejus, bažnyčia.

## Istorija

Gyvenvietė kūrėsi kaip San Lorenso miesto dalis ir vadinosi **Savala Kuė** (*Zavala Cué*). 1939 m. oficialiai atsiskyrė nuo San Lorenso ir tapo savarankišku miestu. Pavadintas vieno iš šalies nepriklausomybės lyderių Fernando de la Moros garbei.

## Šaltiniai
Ona Bluzmienė

**Ona Bluzmienė-Vaškaitė** (1905 m. vasario 25 d. Talačkoniai, Pasvalio valsčius – 1994 m. sausio 5 d. Staškavičiai, Pasvalio raj.) – Lietuvos tautosakos pateikėja.

## Biografija
Viena žymiausių šiaurės aukštaičių papročių ir tradicijų žinovių. Gyveno Talačkoniuose, Staškavičiuose, Vaškuose, Linkuvoje. Mokėjo daug dainų, patarlių, priežodžių, mįslių, minklių, gamtos garsų pamėgdžiojimų, oro spėjimų, įvairiausių tikėjimų ir burtų, juokavimų. Išmanė liaudies mediciną. Užrašyta jos pasakojimų apie Šiaurės Lietuvos darbo, kalendorinių ir šeimos švenčių papročius. Rankraščiai saugomi Lietuvių literatūros ir tautosakos institute.

## Bibliografija
* Linelius roviau, dainavau, Vilnius, 1990 m.

## Šaltiniai

* Vladas Braziūnas. Pasklidusi po giminę ir kraštą. Tautosakos darbai XXII (XXIX) 2005
Mijadzakis

**Mijadzakis** () – miestas Mijadzakio prefektūroje, Japonijoje. Prefektūros administracinis centras. Mieste yra Mijadzakio oro uostas, 7 universitetai.

## Istorija

Miestas įkurtas 1924 m. balandžio 1 d.

2006 m. sausio 1 d. prie miesto prijungti Tanas, Sadovara ir Takaoka.

## Geografija
Miestas pietvakariuose ribojasi su Mijakanodžijumi ir Mimata, pietuose – su Ničinanu, Kijotake ir Kitagu, šiaurės vakaruose – su Saitu ir Aja, vakaruose – su Nodžiriu bei šiaurėje – su Šintomiu.

## Sportas
* Tegevajaro Miyazaki (futbolo klubas)
* „Unilever Stadium Shintomi“, futbolo stadionas, kurio talpa 5 tūkst. žiūrovų.

## Miestai partneriai
*  Kašihara, Naros prefektūra, Japonija (nuo 1966 m.)
*  Virdžinija Byčas, Virdžinija, JAV (nuo 1992 m.)
*  Huludao, Liaoningas (nuo 2004 m.)

## Išnašos

## Nuorodos
* Oficiali Mijadzakio prefektūros svetainės
Ina Blužaitė

**Ina Blužaitė** (g. 1956 m. gegužės 7 d. Kėdainiai) – Lietuvos gydytoja kardiologė, habilituota biomedicinos mokslų daktarė.

## Biografija
Tėvai Aldona Blužienė ir Juozas Blužas. 1979 m. baigė Kauno medicinos institutą. 1985 m. medicinos mokslų kandidatė, 1996 m. habilituota biomedicinos mokslų daktarė.

1979–1981 m. stažavo Kauno medicinos instituto Hospitalinės terapijos katedroje. Nuo 1981 m. KMI (1989–1998 m. Kauno medicinos akademija, nuo 1998 m. Kauno medicinos universitetas) Kardiologijos instituto bendradarbė, nuo 1995 m. docentė. St. Galeno kantono ligoninės (Šveicarija) gydytoja.

Europos kardiologų draugijos ir Tarptautinės kardiologų draugijos ir federacijos narė. 1996–1998 m. Lietuvos soroptimisčių sąjungos prezidentė.

## Mokslinė veikla
Tiria pirmojo ir pakartotinio miokardo infarkto bei jo komplikacijų ypatumus, skilvelių vėlyvuosius potencialus, širdies veiklos dažnio variabilumą. Daugiau, kaip 100 mokslinių straipsnių autorė.

## Bibliografija
* Dar būnant kartu. Kaunas, Mažoji poligrafija, 2006 m. ISBN 9986-969-88-3 (su tėvu apie motiną)

## Šaltiniai
Paprastoji vapsva

**Paprastoji vapsva** (*Vespula vulgaris*) – plėviasparnių (*Hymenoptera*) būrio vabzdys, priklausantis širšių (*Vespula*) genčiai.

Kūno ilgis 17–20 mm. Dryžuota juodais ir ryškiai geltonais dryžiais. Lizdą įrengia iš sukramtytos medienos palėpėse, drevėse, žemėje. Lizde gali gyventi 5000–10 000 individų. Minta pernokusiais vaisiais (obuoliais, kriaušėmis, slyvomis ir kt.), uogomis, medumi.

Paprastoji vapsva nėra tokia agresyvi ir pavojinga kaip širšė.
Čerenkovo spinduliavimas

**Čerenkovo spinduliavimas** – elektromagnetinio spinduliavimo pasireiškimas, kai dalelės turinčios krūvį (pvz., elektronas) pralekia izoliatorių greičiu, didesniu už fazinį šviesos greitį toje medžiagoje. Reiškinys pavadintas rusų mokslininko Pavelo Čerenkovo vardu, kuris, kartu su kolegomis, 1958 m. už jo aprašymą gavo Nobelio fizikos premiją.

## Fizikinė kilmė
Specialioji reliatyvumo teorija teigia, kad šviesos greitis *c* *[[vakuumas|vakuume]]* yra universali fizikos konstanta, tačiau kitose aplinkose, t. y. medžiagose šviesa gali sklisti žymiai mažesniu greičiu, ne *c*. Pavyzdžiui, vandenyje šviesa sklinda greičiu, lygiu 0,75 šviesos greičio vakuume. Todėl materija gali būti pagreitinta virš šviesos greičio toje medžiagoje branduolinių reakcijų metu bei dalelių greitintuvuose. Čerenkovo spinduliavimas pasireiškia tuomet, kai dalelė su krūviu, dažniausiai elektronas, lekia dielektrine medžiaga greičiu, didesniu už šviesos greitį joje.

## Atradimas

1934 m. P. Čerenkovas atrado, kad skystis, veikiamas radžio skleidžiamų γ spindulių, pradeda švytėti.

## Taikymas

### Branduoliniai reaktoriai
Čerenkovo spinduliavimas dažniausiai naudojamas aukštos energijos dalelėms aptikti. Pvz., baseino tipo branduoliniuose reaktoriuose (reaktoriai, patalpinti vandens baseinuose) Čerenkovo spinduliavimo intensyvumas yra susijęs su branduolių dalijimosi įvykių dažniu, kurių metu susidaro aukštos energijos elektronai. Iš to galima spręsti apie reakcijos intensyvumą. Tuo pačiu šis charakteringas spinduliavimas naudojamas likusiam panaudotų kuro strypų radioaktyvumui nustatyti.

### Astrofizikiniai eksperimentai
Aukštos energijos Kosminiai spinduliai, patekę į Žemės atmosferą, gali sukurti elektrono-pozitrono poras, skriejančias milžinišku greičiu. Šių dalelių su krūvių Čerenkovo spinduliavimas naudojamas kosminių spindulių šaltiniui ir intensyvumui nustatyti, pavyzdžiui, IACT metodu VERITAS, H.E.S.S. ir MAGIC eksperimentuose. Panašus metodas naudojamas dideliuose neutrinų detektoriuose, pvz., Super-Kamiokande ar IceCube.

Čerenkovo spinduliuotė gali būti panaudota nustatyti didelės energijos astronominių objektų, spinduliuojančių gama spindulius, savybėms: supernovų liekanų ar blazarų.

### Dalelių fizikos eksperimentai
Čerenkovo spinduliavimas dažnai naudojamas dalelių fizikos eksperimentuose krūvį turinčioms dalelėms identifikuoti pagal spinduliuotės šviesą. Vienas moderniausių tokio tipo detektorių, RICH (ring imaging Cherenkov detector), pirmą kartą sukurtas praėjusio amžiaus 8-ame dešimtmetyje. Tokie detektoriai naudojami LHC eksperimentuose ALICE ir LHCb.

## Šaltiniai
Aldona Blužienė

**Aldona Blužienė-Gryžaitė** (1929 m. rugpjūčio 6 d. Kėdainiai – 2005 m. lapkričio 20 d. Kaunas) – Lietuvos gydytoja oftalmologė, habilituota biomedicinos mokslų daktarė.

## Biografija
1952 m. baigė Kauno medicinos institutą. 1993 m. habilituota biomedicinos mokslų daktarė.

Nuo 1954 m. Kėdainių raj. ligoninės, vėliau Respublikinės Kauno klinikinės ligoninės oftalmologė. Nuo 1963 m. KMI (1989-1998 m. Kauno medicinos akademija, nuo 1998 m. Kauno medicinos universitetas) dėstytoja, nuo 1996 m. profesorė.

Sutuoktinis Juozas Blužas, duktė Ina Blužaitė.

## Mokslinė veikla
Mokslinio darbo svarbiausia sritis – vaikų oftalmologijos problemos, žvairumo diagnostika ir gydymas. 3 išradimų autorė.

## Bibliografija
* Akomodacija, akių judesiai ir optinė korekcija, kai yra dauginis žvairumas. Monografija, 1990 m.
* Žvairumas. Etiologija, klasifikacija, profilaktika. Monografija, 1997 m.
* Akių ligų vadovas, Šiauliai, A. S. Narbuto leidykla, 2005 m. (sudarytoja, su V. Jašinsku) ISBN 9986-552-20-6

## Literatūra
* Juozas Blužas, Ina Blužaitė. Dar būnant kartu, Kaunas, Mažoji poligrafija, 2006 m. ISBN 9986-969-88-3

## Šaltiniai
Česlovas Bobinas

**Česlovas Bobinas** (g. 1949 m. rugpjūčio 22 d. Jateliškiai, Krekenavos valsčius) – Lietuvos agronomas daržininkas, biomedicinos mokslų daktaras.

## Biografija
1973 m. baigė Lietuvos žemės ūkio akademiją. 1980 m. žemės ūkio mokslų kandidatas.

Nuo 1973 m. dirba Sodininkystės ir daržininkystės institute; 1983–1992 m. direktoriaus pavaduotojas, nuo 1992 m. direktorius.

## Mokslinė veikla
Mokslinių tyrimų kryptis – daržovių sėklininkystė ir kopūstų selekcija.

## Bibliografija
* Daržovės ir prieskoniniai augalai, su kitais, 1993 m.

## Šaltiniai